50. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 163 της 23 Ιαν./1 Φεβρ. 1958 Περί παροχής της εγκρίσεως του Υπουργού Εμπορίου προ πάσης ενεργείας προμηθειών εκ του εξωτερικού. Λαβόν υπ’ όψιν εισήγησιν των επί του Συντονισμού και του Εμπορίου Υπουργών, αποφασίζει: Ι.α)Προ πάσης ενεργείας δια την προμήθειαν εκ του εξωτερικού αγαθών εισαγομένων απ’ ευθείας ή δια λογαριασμόν του Δημοσίου, Νομικών Προσώπων Δημοσίου Δικαίου, Κοινωφελών Ιδρυμάτων, της Τραπέζης της Ελλάδος, της Αγροτικής Τραπέζης της Ελλάδος, ως και Επιχειρήσεων Κοινής Ωφελείας και λοιπών οργανισμών καθοριζομένων δι’ αποφάσεων του Υπουργού Εμπορίου, απαιτείται έγκρισις αυτού. β)Ο Υπουργός του Εμπορίου δι’ αποφάσεώς του ή κατόπιν αποφάσεως του Συμβουλίου Εξωτερικού Εμπορίου δύναται α)να καθορίζη τον τρόπον της διενεργείας της προμηθείας και β)να παρέχη την έγκρισίν του δια την εισαγωγήν των υπό προμήθειαν αγαθών υπό ειδικούς όρους. γ)Ωσαύτως απαιτείται έγκρισις του Υπουργού Εμπορίου δια την κατακύρωσιν των αποτελεσμάτων των διενεργουμένων διαγωνισμών. ΙΙ.Δύναται ο Υπουργός του Εμπορίου κατόπιν αποφάσεως του Συμβουλίου Εξωτερικού Εμπορίου να προκρίνη την προμήθειαν των ως άνω ειδών και άνευ διαγωνισμού. ΙΙΙ.Ο Υπουργός του Εμπορίου δύναται δι’ αποφάσεώς του να συνιστά Επιτροπάς εξ εκπροσώπων των αρμοδίων Υπηρεσιών προς ας να παραπέμπη προς μελέτην και εισήγησιν εκ των ανωτέρω προμηθειών εκείνας δια τας οποίας κρίνει τούτο αναγκαίον. Η παρούσα ης η ισχύς άρχεται από σήμερον κυρωθήσεται δια νόμου. Εκδόσαν προς τούτο την υπ’ αριθ. 163 παρούσαν πράξίν του. 